 Nakekelani izifuyo balimi uMthunywaNakekelani izifuyo balimi08 Aug, 2019 - 00:08 2019-08-07T19:38:2600:00 2019-08-08T00:04:3300:00 0 ViewsABALIMI bakhuthazwa ukuthi bananzelele ukuthi izifuyo zabo azilazilonda ngoba ziyingozi njalo zingazibulala.Kubikwa izilonda lezi zihlasela izifuyo ngemva kokulunywa yimikhaza ikakhulu ebomvu evame ukubakhona ngesikhathi sezulu ngoba ihlala etshanini.Intatheli ibikelwe ukuthi okwenza izilonda lezi zixhwale kungenxa yokuthi abalimi abazikhangelisisi izifuyo kuze kugcwale impukane okwenza inhlamvane zande ngamandla kungakho abalimi kumele badibhise inkomo zabo ukuze zihlale ziphephile.Iphephandaba likazulu lixoxisane loMnumzana Mandisa Mlotshwa ongumlimisi ePlumtree okhuthaze abalimi ukuthi badibhise izifuyo zabo phose kabili ngenyanga ukuze benqabele izilonda lezi.Abalimi kumele bebone ukuthi izifuyo zabo ziyadibha phose kabili ngenyanga eyodwa. Lokhu kuzaphathisa ukuthi zingahlaselwa yimikhaza zicine sezisiba lezilonda.Ubuye njalo wakhuthaza abalimi ukuthi babone ukuthi amathokazi alamabele awavuvuki imbele ngoba imikhaza ilakho ukuzivuvukisa.Amathokazi amanengi alakho ukuthi avuvuke amabele engalunywa yimikhaza le okwenza ukuthi isifuyo sicine sizaca okwesabekayo.Uphethe ngokuxwayisa abalimi ukuba bavuvuzele izifuyo zabo umuthi wamehlo ngesikhathi sezulu.Okunye njalo okuqakathekileyo yikuthi abalimi kumele bavuvuzele izifuyo zabo umuthi emehlweni ngoba ngesikhathi sezulu kugcwele izibungu zamehlo ezenza ukuthi inkomo zicine zingasaboni kuhle kumbe zisiba yiziphofu, kuphetha umlimisi uMlotshwa.Azinciphe izibaya ebusika08 Aug, 2019Banini ngamalunga eZFU balimi08 Aug, 2019Alenzuzo amaxhakela01 Aug, 2019 